CELEX: 32019R1293
Language: hr
Date: 2019-07-29 00:00:00
Title: Provedbena uredba Komisije (EU) 2019/1293 оd 29. srpnja 2019. o izmjeni Provedbene uredbe (EU) br. 577/2013 u pogledu popisa državnih područja i trećih zemalja iz Priloga II. i obrasca certifikata o zdravlju životinja za pse, mačke i pitome vretice iz Priloga IV. (Tekst značajan za EGP.)

2.8.2019   
               
               
                  HR
               
               
                  Službeni list Europske unije
               
               
                  L 204/3
               
            
         PROVEDBENA UREDBA KOMISIJE (EU) 2019/1293
         оd 29. srpnja 2019.
         o izmjeni Provedbene uredbe (EU) br. 577/2013 u pogledu popisa državnih područja i trećih zemalja iz Priloga II. i obrasca certifikata o zdravlju životinja za pse, mačke i pitome vretice iz Priloga IV.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1), a posebno njezin članak 13. stavak 2. i članak 25. stavak 2.,
         budući da:
         
                     (1)
                  
                  
                     Provedbenom uredbom Komisije (EU) br. 577/2013 (2) utvrđen je, među ostalim, popis državnih područja i trećih zemalja iz članka 13. Uredbe (EU) br. 576/2013 te certifikat o zdravlju životinja potreban za nekomercijalno premještanje pasa, mačaka i pitomih vretica u državu članicu s državnih područja ili iz trećih zemalja.
                  
               
                     (2)
                  
                  
                     Provedbena uredba (EU) br. 577/2013 uključena je u Sporazum o Europskom gospodarskom prostoru (EGP) Odlukom Zajedničkog odbora EGP-a br. 66/2016 (3) i u potpunosti se primjenjuje na Norvešku na isti način kao na države članice EU-a.
                  
               
                     (3)
                  
                  
                     Norveška je navedena u dijelu 1. Priloga II. Provedbenoj uredbi (EU) br. 577/2013. Odlukom Zajedničkog odbora EGP-a br. 66/2016 uređuje se nekomercijalno premještanje pasa, mačaka i pitomih vretica u državu članicu iz Norveške. Stoga je Norvešku potrebno izbrisati s popisa državnih područja i trećih zemalja iz dijela 1. Priloga II. Provedbenoj uredbi (EU) br. 577/2013.
                  
               
                     (4)
                  
                  
                     Potrebno je i navesti novi naziv bivše jugoslavenske republike Makedonije na popisu područja i trećih zemalja iz dijela 2. Priloga II. Provedbenoj uredbi (EU) br. 577/2013.
                  
               
                     (5)
                  
                  
                     Uredbom (EU) br. 576/2013 propisuje se, među ostalim, da na pse, mačke i pitome vretice koji se premještaju u državu članicu s državnog područja ili iz treće zemlje za nekomercijalne namjene moraju biti primijenjene sve preventivne zdravstvene mjere za bolesti ili infekcije osim bjesnoće koje su donesene na temelju članka 19. stavka 1. te da ih mora pratiti identifikacijski dokument u obliku certifikata o zdravlju životinja. Obrazac certifikata o zdravlju životinja utvrđen je u dijelu 1. Priloga IV. Provedbenoj uredbi Komisije (EU) br. 577/2013.
                  
               
                     (6)
                  
                  
                     Osim toga, nakon obveznog preispitivanja Delegirane uredbe Komisije (EU) br. 1152/2011 (4) Komisija je donijela Delegiranu uredbu (EU) 2018/772 (5) kojom se, među ostalim, utvrđuju pravila za kategorizaciju država članica ili njihovih dijelova s obzirom na njihovu prihvatljivost za primjenu preventivnih zdravstvenih mjera za kontrolu infekcije Echinococcus multilocularis kod pasa. Delegirana uredba (EU) br. 1152/2011 zamijenjena je Delegiranom uredbom (EU) 2018/772 s učinkom od 1. srpnja 2018.
                  
               
                     (7)
                  
                  
                     Popis država članica koje poštuju pravila za kategorizaciju utvrđena u Delegiranoj uredbi (EU) 2018/772 za njihova državna područja u cijelosti ili njihove dijelove utvrđen je u Prilogu Provedbenoj uredbi Komisije (EU) 2018/878 (6).
                  
               
                     (8)
                  
                  
                     Stoga je u obrascu zdravstvenog certifikata iz Priloga IV. Provedbenoj Uredbi (EU) br. 577/2013 primjereno zamijeniti upućivanja na Delegiranu uredbu (EU) br. 1152/2011 upućivanjima na Delegiranu uredbu (EU) 2018/772 i Provedbenu uredbu (EU) 2018/878.
                  
               
                     (9)
                  
                  
                     Priloge II. i IV. Provedbenoj uredbi (EU) br. 577/2013 trebalo bi stoga na odgovarajući način izmijeniti.
                  
               
                     (10)
                  
                  
                     Kako bi se izbjegli poremećaji u premještanju pasa, mačaka i pitomih vretica, upotrebu certifikata o zdravlju životinja izdanih u skladu s dijelom 1. Priloga IV. Provedbenoj uredbi (EU) br. 577/2013 kako je izmijenjena Provedbenom uredbom Komisije (EU) 2016/561 (7) trebalo bi odobriti do 28. veljače 2020.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Provedbena uredba (EU) br. 577/2013 mijenja se kako slijedi:
            
                        1.
                     
                     
                        Dio 1. Priloga II. zamjenjuje se tekstom iz Priloga I. ovoj Uredbi.
                     
                  
                        2.
                     
                     
                        Dio 2. Priloga II. zamjenjuje se tekstom iz Priloga II. ovoj Uredbi.
                     
                  
                        3.
                     
                     
                        Dio 1. Priloga IV. zamjenjuje se tekstom iz Priloga III. ovoj Uredbi.
                     
                  
         
            Članak 2.
            Za prijelazno razdoblje do 28. veljače 2020. države članice odobravaju ulazak pasa, mačaka i pitomih vretica koji se premještaju u državu članicu s državnog područja ili iz treće zemlje za nekomercijalne namjene i koje prati certifikat o zdravlju životinja izdan najkasnije 31. listopada 2019. u skladu s obrascem iz dijela 1. Priloga IV. Provedbenoj uredbi (EU) br. 577/2013 kako je izmijenjena Provedbenom uredbom (EU) 2016/561.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. studenoga 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 178, 28.6.2013., str. 1.
         
         
            (2)  Provedbena uredba Komisije (EU) br. 577/2013 od 28. lipnja 2013. o obrascu identifikacijskih dokumenata za nekomercijalno premještanje pasa, mačaka i pitomih vretica, o sastavljanju popisa državnih područja i trećih zemalja i o zahtjevima koji se odnose na format, izgled i jezik izjava kojima se potvrđuje sukladnost s određenim uvjetima predviđenim u Uredbi (EU) br. 576/2013 Europskog parlamenta i Vijeća (SL L 178, 28.6.2013., str. 109.).
         
            (3)  Odluka Zajedničkog odbora EGP-a br. 66/2016 od 29. travnja 2016. o izmjeni Priloga I. (Veterinarska i fitosanitarna pitanja) Sporazumu o EGP-u [2017/2017] (SL L 300, 16.11.2017., str. 1.).
         
            (4)  Delegirana uredba Komisije (EU) br. 1152/2011 od 14. srpnja 2011. o dopuni Uredbe (EZ) br. 998/2003 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa (SL L 296, 15.11.2011., str. 6.).
         
            (5)  Delegirana uredba Komisije (EU) 2018/772 оd 21. studenoga 2017. o dopuni Uredbe (EU) br. 576/2013 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa i o stavljanju izvan snage Delegirane uredbe (EU) br. 1152/2011 (SL L 130, 28.5.2018., str. 1.).
         
            (6)  Provedbena uredba Komisije (EU) 2018/878 od 18. lipnja 2018. o sastavljanju popisa država članica, ili dijelova državnih područja država članica, koji su sukladni s pravilima za kategorizaciju iz članka 2. stavaka 2. i 3. Delegirane uredbe (EU) 2018/772 o primjeni preventivnih zdravstvenih mjera za kontrolu infekcije Echinococcus multilocularis kod pasa (SL L 155, 19.6.2018., str. 1.).
         
            (7)  Provedbena uredba Komisije (EU) 2016/561 оd 11. travnja 2016. o izmjeni Priloga IV. Provedbenoj uredbi Komisije (EU) br. 577/2013 u pogledu obrasca zdravstvenog certifikata za pse, mačke i pitome vretice koji se premještaju u državu članicu s državnog područja ili iz treće zemlje za nekomercijalne namjene (SL L 96, 12.4.2016., str. 26.).
      
      
         
            PRILOG I.
            
               „DIO 1.
               
                  Popis državnih područja i trećih zemalja iz članka 13. stavka 1. Uredbe (EU) br. 576/2013
               
               
                           ISO oznaka
                        
                        
                           Državno područje ili treća zemlja
                        
                     
                           AD
                        
                        
                           Andora
                        
                     
                           CH
                        
                        
                           Švicarska
                        
                     
                           FO
                        
                        
                           Farski otoci
                        
                     
                           GI
                        
                        
                           Gibraltar
                        
                     
                           GL
                        
                        
                           Grenland
                        
                     
                           IS
                        
                        
                           Island
                        
                     
                           LI
                        
                        
                           Lihtenštajn
                        
                     
                           MC
                        
                        
                           Monako
                        
                     
                           SM
                        
                        
                           San Marino
                        
                     
                           VA
                        
                        
                           Država Vatikanskog Grada”
                        
                     
         
      
      
         
            PRILOG II.
            
               „DIO 2.
               
                  Popis državnih područja i trećih zemalja iz članka 13. stavka 2. Uredbe (EU) br. 576/2013
               
               
                           ISO oznaka
                        
                        
                           Državno područje ili treća zemlja
                        
                        
                           Uključena državna područja
                        
                     
                           AC
                        
                        
                           Otok Ascension
                        
                        
                            
                        
                     
                           AE
                        
                        
                           Ujedinjeni Arapski Emirati
                        
                        
                            
                        
                     
                           AG
                        
                        
                           Antigva i Barbuda
                        
                        
                            
                        
                     
                           AR
                        
                        
                           Argentina
                        
                        
                            
                        
                     
                           AU
                        
                        
                           Australija
                        
                        
                            
                        
                     
                           AW
                        
                        
                           Aruba
                        
                        
                            
                        
                     
                           BA
                        
                        
                           Bosna i Hercegovina
                        
                        
                            
                        
                     
                           BB
                        
                        
                           Barbados
                        
                        
                            
                        
                     
                           BH
                        
                        
                           Bahrein
                        
                        
                            
                        
                     
                           BM
                        
                        
                           Bermudi
                        
                        
                            
                        
                     
                           BQ
                        
                        
                           Bonaire, Sveti Eustazije i Saba (BES otoci)
                        
                        
                            
                        
                     
                           BY
                        
                        
                           Bjelarus
                        
                        
                            
                        
                     
                           CA
                        
                        
                           Kanada
                        
                        
                            
                        
                     
                           CL
                        
                        
                           Čile
                        
                        
                            
                        
                     
                           CW
                        
                        
                           Curaçao
                        
                        
                            
                        
                     
                           FJ
                        
                        
                           Fidži
                        
                        
                            
                        
                     
                           FK
                        
                        
                           Falklandski Otoci
                        
                        
                            
                        
                     
                           HK
                        
                        
                           Hong Kong
                        
                        
                            
                        
                     
                           JM
                        
                        
                           Jamajka
                        
                        
                            
                        
                     
                           JP
                        
                        
                           Japan
                        
                        
                            
                        
                     
                           KN
                        
                        
                           Sveti Kristofor i Nevis
                        
                        
                            
                        
                     
                           KY
                        
                        
                           Kajmanski Otoci
                        
                        
                            
                        
                     
                           LC
                        
                        
                           Sveta Lucija
                        
                        
                            
                        
                     
                           MS
                        
                        
                           Monserrat
                        
                        
                            
                        
                     
                           MK
                        
                        
                           Sjeverna Makedonija
                        
                        
                            
                        
                     
                           MU
                        
                        
                           Mauricijus
                        
                        
                            
                        
                     
                           MX
                        
                        
                           Meksiko
                        
                        
                            
                        
                     
                           MY
                        
                        
                           Malezija
                        
                        
                            
                        
                     
                           NC
                        
                        
                           Nova Kaledonija
                        
                        
                            
                        
                     
                           NZ
                        
                        
                           Novi Zeland
                        
                        
                            
                        
                     
                           PF
                        
                        
                           Francuska Polinezija
                        
                        
                            
                        
                     
                           PM
                        
                        
                           Saint-Pierre-et-Miquelon
                        
                        
                            
                        
                     
                           RU
                        
                        
                           Rusija
                        
                        
                            
                        
                     
                           SG
                        
                        
                           Singapur
                        
                        
                            
                        
                     
                           SH
                        
                        
                           Sveta Helena
                        
                        
                            
                        
                     
                           SX
                        
                        
                           Sint Maarten
                        
                        
                            
                        
                     
                           TT
                        
                        
                           Trinidad i Tobago
                        
                        
                            
                        
                     
                           TW
                        
                        
                           Tajvan
                        
                        
                            
                        
                     
                           US
                        
                        
                           Sjedinjene Američke Države
                        
                        
                           AS – Američka Samoa
                           GU – Guam
                           MP – Sjevernomarijanski Otoci
                           PR – Portoriko
                           VI – Američki Djevičanski Otoci”
                        
                     
                           VC
                        
                        
                           Sveti Vincent i Grenadini
                        
                        
                            
                        
                     
                           VG
                        
                        
                           Britanski Djevičanski Otoci
                        
                        
                            
                        
                     
                           VU
                        
                        
                           Vanuatu
                        
                        
                            
                        
                     
                           WF
                        
                        
                           Wallis i Futuna
                        
                        
                            
                        
                     
         
      
      
         
            PRILOG III.
            
               „DIO 1.
               
                  Obrazac certifikata o zdravlju životinja za nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
               
               Tekst slike
               
                  DRŽAVA:
                  Veterinarski certifikat za EU
                  Dio I.: Podaci o otpremljenoj pošiljci
                  I.1. Pošiljatelj
                  Ime
                  Adresa
                  Telefon
                  I.2. Referentni broj certifikata
                  I.2.a.
                  I.3. Središnje nadležno tijelo
                  I.4. Lokalno nadležno tijelo
                  I.5. Primatelj
                  Ime
                  Adresa
                  Poštanski broj
                  Telefon
                  I.6. Osoba odgovorna za pošiljke u EU-u
                  I.7. Država podrijetla
                  ISO oznaka
                  I.8. Regijapodrijetla
                  Oznaka
                  I.9. Država odredišta
                  ISO oznaka
                  I.10. Regija odredišta
                  Oznaka
                  I.11. Mjesto podrijetla
                  I.12. Mjesto odredišta
                  I.13. Mjesto utovara
                  I.14. Datum otpreme
                  I.15. Prijevozno sredstvo
                  I.16. Ulazna granična veterinarska postajau EU-u
                  I.17. Brojevi CITES-a
                  I.18. Opis robe
                  I.19. Oznaka robe (oznaka HS)
                  010619
                  I.20. Količina
                  I.21. Temperatura proizvoda
                  I.22. Ukupni broj paketâ
                  I.23. Pečat/br. spremnika
                  I.24. Vrsta pakiranja
               
               Tekst slike
               
                  DRŽAVA:
                  Veterinarski certifikat za EU
                  I.25. Roba je certificirana za:
                  Kućni ljubimci
                  I.26. Za provoz u treću zemlju
                  I.27. Za uvoz ili ulazak u EU
                  I.28. Identifikacija robe
                  Vrsta Spol Boja Pasmina Identifikacijski broj Sustav identifikacije Datum rođenja
                  (znanstveni naziv) [dd. mm. gggg.]
               
               Tekst slike
               
                  DRŽAVA
                  Nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
                  Dio II.: Certificiranje
                  II. Podaci o zdravstvenom stanju
                  II.a. Referentni broj certifikata
                  II.b.
                  Ja, u nastavku potpisani službeni veterinar (1)/veterinar kojeg je ovlastilo nadležno tijelo (1), (unijeti ime državnog područja ili treće zemlje) potvrđujem da:
                  Svrha/priroda putovanja koju potvrđuje posjednik:
                  II.1. u izjavi (2) koju prilaže posjednik ili fizička osoba koja ima pismeno odobrenje posjednika za obavljanje nekomercijalnog premještanja životinja u ime posjednika, potkrijepljenoj dokazima (3) navedeno je da će životinje opisane u rubrici I.28. pratiti posjednika ili fizičku osobu koja ima pismeno odobrenje posjednika za obavljanje nekomercijalnog premještanja životinja u ime posjednika u roku od najviše pet dana takvog premještanja i da nisu predmet premještanja koje ima za cilj prodaju ili prijenos vlasništva te da će tijekom nekomercijalnog premještanja ostati pod odgovornošću
                  (1) ili [posjednika;]
                  (1) ili [fizičke osobe koja ima pismeno odobrenje posjednika za obavljanje nekomercijalnog premještanja životinja u ime posjednika;]
                  (1) ili [fizičke osobe koju je odredio prijevoznik s kojim je posjednik ugovorio obavljanje nekomercijalnog premještanja životinja u ime posjednika;]
                  (1) ili [II.2. broj životinja opisanih u rubrici I.28. koje se premještaju nije veći od pet;]
                  (1) ili [II.2. broj životinja opisanih u rubrici I.28. koje se premještaju veći je od pet, imaju više od šest mjeseci i sudjelovat će na natjecanjima, izložbama ili sportskim događanjima ili na treninzima za takva događanja, a posjednik ili fizička osoba iz točke II.1. dostavila je dokaze (3) da su životinje registrirane
                  (1) ili [za prisustvovanje takvom događanju;]
                  (1) ili [pri udruzi koja organizira takva događanja;]
                  Potvrda o cijepljenju protiv bjesnoće i testu titracije protutijela na bjesnoću:
                  (1) ili [II.3. životinje opisane u rubrici I.28. imaju manje od 12 tjedana i nisu primile cjepivo protiv bjesnoće ili imaju između 12 i 16 tjedana i primile su cjepivo protiv bjesnoće, ali nije protekao 21 dan od primarnog cijepljenja protiv bjesnoće provedenog u skladu sa zahtjevima valjanosti iz Priloga III. Uredbi (EU) br. 576/2013 (4), i
                  II.3.1. državno područje ili treća zemlja podrijetla životinja navedena u rubrici I.1. navedena je u Prilogu II. Provedbenoj uredbi (EU) br. 577/2013 i država članica odredišta navedena u rubrici I.5. obavijestila je javnost da odobrava premještanje takvih životinja na svoje državno područje i da su praćene
                  (1) ili [II.3.2. priloženom izjavom (5) posjednika ili fizičke osobe iz točke II.1. u kojoj se navodi da od rođenja do trenutka nekomercijalnog premještanja životinje nisu imale kontakt s divljim životinjama vrsta prijemljivih na bjesnoću;]
                  (1) ili [II.3.2. njihovom majkom o kojoj su još uvijek ovisne i može se utvrditi da je majka primila prije njihova rođenja cjepivo protiv bjesnoće koje je bilo sukladno sa zahtjevima valjanosti iz Priloga III. Uredbi (EU) br. 576/2013;]]
                  (1) ili/i [II.3. životinje opisane u rubrici I.28. imale su manje od 12 tjedana u trenutku cijepljenja protiv bjesnoće i protekao je najmanje 21 dan od primarnog cijepljenja protiv bjesnoće (4) provedenog u skladu sa zahtjevima valjanosti iz Priloga III. Uredbi (EU) br. 576/2013 i sva daljnja ponovna cijepljenja obavljena su unutar razdoblja valjanosti prethodnog cijepljenja (6); ili
                  (1) ili [II.3.1. životinje opisane u rubrici I.28. dolaze s državnog područja ili iz treće zemlje navedene u Prilogu II. Provedbenoj uredbi Komisije (EU) br. 577/2013 bilo izravno, kroz državno područje ili treću zemlju navedenu u Prilogu II. Provedbenoj uredbi Komisije (EU) br. 577/2013 ili kroz državno područje ili treću zemlju koje nisu one navedene u Prilogu II. Provedbenoj uredbi Komisije (EU) br. 577/2013 u skladu s točkom (c) članka 12. stavka 1. Uredbe (EU) br. 576/2013 (7), a pojedinosti o trenutačnom cijepljenju protiv bjesnoće navedene su u tablici u nastavku;]
               
               Tekst slike
               
                  DRŽAVA
                  Nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
                  II. Podaci o zdravstvenom stanju
                  II.a. Referentni broj certifikata
                  II.b.
                  (1) ili [II.3.1. životinje opisane u rubrici I.28. dolaze iz ili se moraju provoziti kroz državno područje ili treću zemlju koja nije navedena u Prilogu II. Provedbenoj uredbi (EU) br. 577/2013, a test titracije protutijela na bjesnoću (8) proveden na uzorku krvi koji je uzeo veterinar kojeg je ovlastilo nadležno tijelo na datum naveden u tablici u nastavku najranije 30 dana nakon prethodnog cijepljenja i najmanje tri mjeseca prije izdavanja ovog certifikata pokazao je titar protutijela 0,5 IJ/ml (9) ili viši i sva su ponovljena cijepljenja provedena unutar razdoblja valjanosti prethodnog cijepljenja (6), a pojedinosti o trenutačnom cijepljenju protiv bjesnoće i datumu uzorkovanja za testiranje na imunološki odgovor navedene su u sljedećoj tablici:
                  Transponder ili tetovaža
                  Datum cijepljenja
                  [dd. mm. gggg.]
                  Naziv i proizvođač cjepiva
                  Serijski broj
                  Valjanost cjepiva
                  Datum uzimanja uzorka krvi[dd. mm. gggg.]
                  Alfanumerička oznaka životinje
                  Datum primjene i/ili čitanja (10)
                  [dd. mm. gggg.]
                  od
                  [dd. mm. gggg.]
                  do
                  [dd. mm. gggg.]
                  ]]
                  Potvrda o tretiranju protiv parazita:
                  (1) ili [II.4. psi opisani u rubrici I.28. namijenjeni su za državu članicu navedenu u Prilogu I. Provedbenoj uredbi Komisije (EU) 2018/878 i tretirani su protiv Echinococcus multilocularis, a pojedinosti tretiranja koje je obavio veterinar u skladu s člankom 6. Delegirane uredbe Komisije (EU) 2018/772 (11) (12) (13) navedene su u sljedećoj tablici.]
                  (1) ili [II.4. psi opisani u rubrici I.28. nisu bili tretirani protiv Echinococcus multilocularis (11).]
                  Transponder ili broj tetovaže psa
                  Tretiranje protiv ehinokokoze
                  Veterinar koji je tretirao životinju
                  Naziv proizvođač proizvoda
                  Datum [dd. mm. gggg.] i vrijeme tretiranja [00:00]
                  Ime, tiskanim slovima, pečat i potpis
                  ]]
               
               Tekst slike
               
                  DRŽAVA
                  Nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
                  II. Podaci o zdravstvenom stanju
                  II.a. Referentni broj certifikata
                  II.b.
                  Napomene
                  (a) Ovaj se certifikat odnosi na pse (Canis lupus familiaris), mačke (Felis silvestris catus) i pitome vretice (Mustela putorius furo).
                  (b) Ovaj certifikat vrijedi 10 dana od datuma kad ga je izdao službeni veterinar do datumadokumentacijskog i identifikacijskog pregleda na određenoj točki ulaza putnika u Uniju (dostupno na http://ec.europa.eu/food/animal/liveanimals/pets/pointsentry_en.htm).
                  U slučaju brodskog prijevoza razdoblje od 10 dana produljuje se za dodatno razdoblje koje odgovara trajanju putovanja brodom.
                  Za potrebe daljnjeg premještanja u druge države članice ovaj certifikat vrijedi od datuma dokumentacijskog i identifikacijskog pregleda tijekom ukupno četiri mjeseca ili do datuma isteka valjanosti cjepiva protiv bjesnoće ili dok se uvjeti koji se odnose na životinje mlađe od 16 tjedana iz točke II.3. prestanu primjenjivati, ovisno što je od navedenog ranijeg datuma. Molimo uvažiti da su određene države članice obznanile da premještanje životinja mlađih od 16 tjedana iz točke II.3. na njihovo državno područje nije dozvoljeno. Možete se raspitati na adresi http://ec.europa.eu/food/animal/liveanimals/pets/index_en.htm.
                  Dio I.:
                  Rubrika I.5.: Primatelj: navesti državu članicu prvog odredišta.
                  Rubrika I.28.: Sustav identifikacije: odabrati sljedeće: transponder ili tetovaža.
                  Identifikacijski broj: navesti alfanumeričku oznaku transpondera ili tetovaže.
                  Datum rođenja: kako je naveo posjednik.
                  Dio II.:
                  (1) Upisati prema potrebi.
                  (2) Izjava iz točke II.1. mora se priložiti certifikatu i mora odgovarati obrascu i dodatnim zahtjevima iz dijela 3. Priloga IV. Provedbenoj uredbi (EU) br. 577/2013.
                  (3) Dokazi iz točke II.1. (npr. ulazni kupon, avionska karta) i točke II.2. (npr. potvrda o ulasku na događaj, dokaz o članstvu) moraju se dostaviti na zahtjev nadležnog tijela odgovornog za preglede iz točke (b) napomena.
                  (4) Svako ponovljeno cijepljenje smatra se primarnim cijepljenjem ako nije obavljeno unutar razdoblja valjanosti prethodnog cijepljenja.
                  (5) Izjava iz točke II.3.2. koja se mora priložiti certifikatu mora biti sukladna sa zahtjevima u vezi formata, izgleda i jezika iz dijela 1. i dijela 3. Priloga I. Provedbenoj uredbi (EU) br. 577/2013.
                  (6) Certifikatu je potrebno priložiti ovjerenu presliku s podacima o identifikaciji i cijepljenju životinja.
                  (7) Za treću opciju vrijedi uvjet da posjednik ili fizička osoba iz točke II.1. dostavi na zahtjev nadležnih tijela odgovornih za preglede iz točke (b) izjavu u kojoj se navodi da životinje nisu imale kontakt sa životinjama vrsta prijemljivih na bjesnoću i da su ostale zatvorene unutar prijevoznog sredstva ili područja međunarodne zračne luke tijekom provoza kroz državno područje ili treću zemlju koja nije navedena u Prilogu II. Provedbenoj uredbi (EU) br. 577/2013. Ta izjava mora biti sukladna sa zahtjevima u vezi s formatom, izgledom i jezikom iz dijela 2. i dijela 3. Priloga I. Provedbenoj uredbi (EU) br. 577/2013.
               
               Tekst slike
               
                  DRŽAVA
                  Nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
                  II. Podaci o zdravstvenom stanju
                  II.a. Referentni broj certifikata
                  II.b.
                  (8) Test titracije protutijela na bjesnoću iz točke II.3.1.:
                  — mora se obaviti na uzorku koji je uzeo veterinar kojeg je ovlastilo nadležno tijelo najranije 30 dana nakon datuma cijepljenja te tri mjeseca prije datuma uvoza;
                  — mora rezultirati titrom neutralizirajućih protutijela na virus bjesnoće u serumu od najmanje 0,5 IU/ml;
                  — mora se obaviti u laboratoriju odobrenom u skladu s člankom 3. Odluke Vijeća 2000/258/EZ (popis odobrenih laboratorija dostupan je na adresi http://ec.europa.eu/food/animal/liveanimals/pets/approval_en.htm);
                  — nije ga potrebno ponavljati kod životinje kod koje je prethodni test dao zadovoljavajuće rezultate i koja je ponovno cijepljena protiv bjesnoće unutar razdoblja valjanosti prethodnog cijepljenja.
                  Certifikatu je potrebno priložiti ovjerenu presliku službenog izvješća o rezultatima testa na protutijela bjesnoće iz točke II.3.1. izdanu od odobrenog laboratorija.
                  (9) Potvrđivanjem tog rezultata službeni veterinar jamči da je provjerio što je bolje mogao, a kada je to potrebno i stupanjem u kontakt s laboratorijem navedenim u izvješću, autentičnost laboratorijskog izvješća o rezultatima testa titracije protutijela na bjesnoću iz točke II.3.1.
                  (10) U vezi s bilješkom (6), prije bilo kojeg unosa u ovaj certifikat mora se provjeriti označivanje predmetnih životinja ugradnjom transpondera ili jasno čitljivom tetovažom tetoviranom prije 3. srpnja 2011., a to označivanje mora prethoditi svakom cijepljenju ili, ako je primjenjivo, testiranju koje se provodi na tim životinjama.
                  (11) Tretiranje protiv Echinococcus multilocularis iz točke II.4. mora:
                  — obaviti veterinar u roku od najviše 120 sati, a najmanje 24 sata prije predviđenog vremena ulaska pasa u neku od država članica ili njihovih dijelova s popisa u Prilogu Provedbenoj uredbi (EU) 2018/878;
                  — se obaviti odobrenim lijekom koji sadržava odgovarajuću dozu prazikvantela ili farmakološki aktivnih tvari koje same ili u kombinaciji dokazano smanjuju broj zrelih i nezrelih crijevnih oblika nametnika Echinococcus multilocularis u domaćinu.
                  (12) Tablica iz točke II.4. mora se upotrijebiti za dokumentiranje pojedinosti daljnjeg tretiranja ako je ono obavljeno nakon datuma potpisivanja certifikata i prije predviđenog vremena ulaska u neku od država članica ili njihovih dijelova s popisa u Prilogu Provedbenoj uredbi (EU) 2018/878.
                  (13) Tablica iz točke II.4. mora se koristiti za dokumentiranje pojedinosti o tretiranjima ako su obavljena nakon datuma potpisivanja certifikata za potrebe daljnjeg premještanja u druge države članice iz točke (b) napomena i u vezi s bilješkom (11).
                  Službeni veterinar/Ovlašteni veterinar
                  Ime (velikim slovima): Zvanje i titula:
                  Adresa
                  Telefon:
                  Datum: Potpis:
                  Pečat:
               
               Tekst slike
               
                  DRŽAVA
                  Nekomercijalno premještanje pasa, mačaka ili pitomih vretica u državu članicu s državnog područja ili iz treće zemlje u skladu s člankom 5. stavcima 1. i 2. Uredbe (EU) br. 576/2013
                  II. Podaci o zdravstvenom stanju
                  II.a. Referentni broj certifikata
                  II.b.
                  Ovjera nadležnog tijela (nije potrebna kad certifikat potpisuje službeni veterinar)
                  Ime (velikim slovima): Zvanje i titula:
                  Adresa
                  Telefon:
                  Datum: Potpis:
                  Pečat:
                  Službenik na ulaznoj točki za putnike (za potrebe daljnjeg premještanja u druge države članice)
                  Ime (velikim slovima): Titula:
                  Adresa
                  Telefon:
                  Adresa e-pošte:
                  Datum obavljenih dokumentacijskih i identifikacijskih pregleda: Potpis: Pečat:
               ”